CELEX: 32011D0742
Language: hu
Date: 2011-11-15 00:00:00
Title: A Bizottság végrehajtási határozata ( 2011. november 15. ) a Bangladesből importált, emberi fogyasztásra szánt rákfélékre vonatkozó szükségintézkedésekről szóló 2008/630/EK határozat módosításáról (az értesítés a C(2011) 8094. számú dokumentummal történt) EGT-vonatkozású szöveg

16.11.2011   
            
            
               HU
            
            
               Az Európai Unió Hivatalos Lapja
            
            
               L 297/68
            
         A BIZOTTSÁG VÉGREHAJTÁSI HATÁROZATA
   (2011. november 15.)
   a Bangladesből importált, emberi fogyasztásra szánt rákfélékre vonatkozó szükségintézkedésekről szóló 2008/630/EK határozat módosításáról
   (az értesítés a C(2011) 8094. számú dokumentummal történt)
   (EGT-vonatkozású szöveg)
   (2011/742/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszerjog általános elveiről és követelményeiről, az Európai Élelmiszer-biztonsági Hatóság létrehozásáról és az élelmiszer-biztonságra vonatkozó eljárások megállapításáról szóló, 2002. január 28-i 178/2002/EK európai parlamenti és tanácsi rendeletre (1) és különösen annak 53. cikke (1) bekezdése b) pontjának ii. alpontjára,
   mivel:
   
               (1)
            
            
               A Bangladesből importált, emberi fogyasztásra szánt rákfélékre vonatkozó szükségintézkedésekről szóló, 2008. július 24-i 2008/630/EK bizottsági határozat (2) elfogadására azt követően került sor, hogy az említett harmadik országból importált, emberi fogyasztásra szánt rákfélékben állatgyógyászati készítmények és nem engedélyezett anyagok maradékanyagainak jelenlétét mutatták ki.
            
         
               (2)
            
            
               A 2008/630/EK határozat előírja, hogy a tagállamok engedélyezik a Bangladesből importált rákfélék szállítmányainak Unióba történő behozatalát, amennyiben azokhoz rendelkezésre állnak a származási helyen végzett analitikai vizsgálat eredményei annak biztosítására, hogy a termékek nem jelentenek veszélyt az emberi egészségre.
            
         
               (3)
            
            
               Emellett a határozat előírja, hogy a tagállamok biztosítják, hogy a Bangladesből importált rákfélék szállítmányainak legalább 20 %-ából hatósági mintát vesznek, amelyeket analitikai vizsgálatoknak kell alávetniük farmakológiai hatóanyagok maradékanyagainak kimutatása céljából.
            
         
               (4)
            
            
               2011 márciusában és áprilisában a Bizottság ellenőrző látogatást hajtott végre. Ennek az ellenőrzésnek az eredményei megerősítették, hogy jelentős javulások mentek végbe az említett harmadik országban, főként azon analitikai módszerek alkalmazása terén, amelyeket a maradékanyag ellenőrzéséhez és az állatok és termékek nyomonkövethetőségéhez használtak.
            
         
               (5)
            
            
               Ennek az ellenőrzésnek az eredményei alapján szükségtelennek tűnik, hogy a farmakológiai hatóanyagok maradékanyagainak kimutatása céljából a tagállamok továbbra is gondoskodjanak a Bangladesből importált rákfélék szállítmányainak mintavételéről és az analitikai vizsgálatok elvégzéséről a termékeknek az Unióban történő forgalomba hozatala előtt.
            
         
               (6)
            
            
               A 2008/630/EK határozatot ezért ennek megfelelően módosítani kell.
            
         
               (7)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2008/630/EK határozat az alábbiak szerint módosul:
   
               1.
            
            
               A 3. cikket el kell hagyni.
            
         
               2.
            
            
               Az 4. cikk helyébe a következő szöveg lép:
               „4. cikk
               Az analitikai vizsgálatok lezárultáig az érintett tagállam illetékes hatósága hatósági zárolás alatt tartja azokat a szállítmányokat, amelyekből a 2. cikk (3) bekezdése értelmében hatósági mintát vettek.
               Az említett szállítmányok csak akkor hozhatók forgalomba, ha az analitikai vizsgálatok eredményei megerősítik, hogy megfelelnek a 470/2009/EK rendelet 23. cikkének.”
            
         
               3.
            
            
               A 4a. és a 4b. cikket el kell hagyni.
            
         2. cikk
   Ennek a határozatnak a tagállamok a címzettjei.
   
      Kelt Brüsszelben, 2011. november 15-én.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 31., 2002.2.1., 1. o.
   
      (2)  HL L 205., 2008.8.1., 49. o.